आकलित खपत के विरोध में प्रबंधक को ज्ञापन सौंपा
आकलित खपत के विरोध में कांग्रेस नेता बुधवार को रोशनी घर स्थित बिजली कंपनी के दफ्तर पहुंचे। वहां पूर्व विधायक रमेश अग्रवाल ने कंपनी के प्रबंधक अरुण शर्मा से कहा कि बिजली बिलों से आकलित खपत हटाई जाए। उन्होंने कहा कि चावड़ी बाजार, कम्पू, लक्ष्मीगंज, सिकंदर कम्पू, गोल पहाड़िया बिजली घरों को ठेके पर दिया गया है। जनहित में ठेका निरस्त करने की कार्यवाही की जाए। उन्होंने कहा, ग्वालियर महानगर में 8 से 10 घंटे घोषित-अघोषित बिजली कटौती की जा रही है, जिसके फलस्वरूप शहरी क्षेत्र के कृषक, व्यापारी, औद्योगिक क्षेत्रों में काम बाधित हो रहा है, इसके लिए तत्काल बिजली कटौती बंद की जाए। अधिकारियों ने उन्हें भरोसा दिया कि 1 अप्रैल से चावड़ी बाजार जोन के उपभोक्ताओं पर आकलित खपत नहीं लगाई जाएगी। इस दौरान अशोक शर्मा, रश्मि पवार, सुनील शर्मा, कमलेश कौरव, लतीफ खां, उदल सिंह, केसी राजपूत, प्रमोद पांडे व अन्य लोग मौजूद थे।
आकलित खपत के विरोध में बिजली कंपनी के प्रबंधक को ज्ञापन देते कांग्रेसी।
hin_Deva hin_Deva hin_Deva